Физичко ниво

**Физичкото ниво** (англиски: Physical layer) е прво ниво во компјутерски мрежи од OSI моделот со седум нивоа, односно прво ниво во TCP/IP моделот со пет нивоа. На ова ниво се извршуваат сервиси кои ги бараат протоколите од податочното ниво и се претвораат битовите од рамката во соодветен електричен, оптички или радио сигнал а потоа го предава сигналот, го контролира преносот и приемот. Физичкиот слој ги одредува електричните и физичките спецификации на уредите, односно, го дефинира односот помеѓу уредот и пренесувачкиот медиум како што е бакарен или оптички кабел. Ова вклучува и распоред на пиновите, напон, кабелските спецификации, репетитор, мрежни адаптери и др. За разлика од погорните слоеви, овој слој целосно се однесува на хардверот и е задолжен за 3 примарни функции:

:* Стандардизација на компонентите (адаптери, мрежен интерфејс, кабли и конектори);
:* Начин на претставување на податоците (модулација и кодирање) и контролни стандарди;
:* Сигнализација, синхронизација на сигналот, предавање, прием и пренос преку медиум.

## Подслој за сигнализација
Кај локалните (LAN) и метрополитските (MAN) мрежи кои користат интерконекциска OSI архитектура, подслојот за сигнализација е дел од физичкиот слој којшто:
:* Комуницира со подслојот за контрола на пристап до медиуми (MAC)кој е дел од податочното ниво;
:* Врши кодирање на карактери, пренесување, примање и декодирање;
:* Врши задолжителни изолациски функции

## Список на сервиси
Главните функции кои ги извршува физичкото ниво се:
:* Пренос бит-по-бит или сигнал-по-сигнал
:* Обезбедува интерфејс за медиуми за физички пренос, вклучувајќи:
::* Механичка спецификација на електрични конектори и кабли, на пример максимална должина на кабел
::* Електрична спецификација на импеданца
::* Радио интерфејс, вклучувајќи електромагнетен спектар на распределба на честота и спецификација на јачина на сигналот, аналоген пропусен опсег итн.
::* Спецификација на инфрацрвени зраци преку оптички кабел или безжичен линк за комуникација со инфрацрвени зраци
:* Модулација
:* Линиско кодирање
:* Синхронизација на битови кај синхрона комуникација
:* Старт-стоп сигнализирање и контрола на проток кај асинхрона комуникација 
:* Преклопување на кола
:* Мултиплексирање
::* Воспоставување и прекинување на врски со преклопување на кола
:* Откривање на колизија која настанува кај протоколите за пристап од второто ниво
:* Forward - поправка на грешки
Физичкиот слој исто така е одговорен за:
:* Стапка на битови
:* Точка-со-точка, multipoint или point-to-multipoint поврзување
:* Физичка мрежна топологија, на пример: прстен, ѕвезда, магистрала и др. 
:* Сериска или паралелна комуникација
:* Simplex, half duplex и duplex начини за пренос

## Список на протоколи

* телефонски модеми V.92
* IRDA физички слој
* USB физички слој
* EIA RS-232, EIA-422, EIA-423, RS-449, RS-485
* Етернет физички слој вклучувајќи ги 10BASE-T, 10BASE2, 10BASE5, 100BASE-TX, 100BASE-FX, 100BASE-T, 1000BASE-T, 1000BASE-SX и други верзии
* Повеќе верзии на 802.11 Wi-Fi физички слоеви
* ISDN
*T1 и други T-carrier врски, и E1 и други E-carrier врски
*SONET/SDH
*Optical Transport Network (OTN)
*GSM Um радио интерфејс физички слој
*Блутут физички слој
*ITU препораки: видете ITU-T
*Огнена жица (Firewire)
*TransferJet физички слој
*Etherloop
*ARINC 818 Avionics Digital Video Bus
*G.hn/G.9960 физички слој
*Controller Area Network (CAN) физички слој

## Споредба со TCP/IP
TCP/IP моделот, дефиниран во RFC 1122 и RFC 1123, е напреден мрежен модел кој се користи за опис на Интернетот и слични мрежи. TCP/IP не дефинира еквивалентен слој кој се занимава исклучиво со хардверски спецификации и интерфејси бидејќи овој модел не се занимава директно со физичкиот интерфејс. Кај неколку RFC-и се споменува физички слој и слој на податочна врска, но тоа е во контекст на IEEE протоколи. Кај RFC 1122 и 1123 воопшто не се споменува физички слој и слој на податочна врска.

## Наводи


## Поврзано
* Етернет физичко ниво

Категорија:OSI-протоколи